**Prvá logistická hala v Panattoni Park Bratislava North II je hotová**

Bratislava, 23. apríla 2025 – **Stavebná spoločnosť HSF System SK, súčasť investičnej skupiny PURPOSIA Group, dokončila generálnu dodávku prvého objektu logistického a konsignačného centra v priemyselnom areáli Panattoni Park Bratislava North II. Developerom projektu je spoločnosť Panattoni, investorom skupina Accolade. Výstavba prebiehala od februára 2024 do februára 2025.**

Prvý dokončený objekt v priemyselnom areáli Panattoni Park Bratislava North II, jednopodlažný so štyrmi vstavkami, ponúka 23 455,09 m² skladovacích a administratívnych priestorov. Celkové rozmery haly sú 334,4 m × 70,8 m. Výška objektu je 12,4 m. Generálnym dodávateľom výstavby prvého objektu bola stavebná spoločnosť HSF System SK, patriaca
do medzinárodnej stavebnej skupiny HSF System.

Projekt bol realizovaný s dôrazom na splnenie prísnych ekologických štandardov a podmienok certifikácie BREEAM New Construction na úrovni „Excellent". *„Vybudovanie moderného priestoru pre potreby skladovania a správy zásob si vyžaduje spoľahlivú infraštruktúru
s ohľadom na vysoké prevádzkové nároky logistického centra a zároveň využitie ekologických a energeticky efektívnych riešení,“* uviedol **Tomáš Kosa, riaditeľ stavebnej skupiny
HSF System a podpredseda predstavenstva PURPOSIA Group.**

K efektívnemu odbavovaniu nákladných vozidiel prispeje 31 sekčných brán s nakladacími mostíkmi a tri brány DRIVE-IN. Použitie špeciálnych side-loading riešení umožňuje bočné nakladanie a vykladanie materiálov, čím sa zvyšuje efektivita logistických procesov. Využitie 62 strešných svetlíkov zároveň prináša do objektu dostatok denného svetla a znižuje jeho energetickú náročnosť. Objekt je vybavený ESFR sprinklerovým systémom a systémom odvodu dymu, ktoré zabezpečujú maximálnu bezpečnosť. *„Spoločnosť Panattoni je lídrom
v oblasti udržateľnej priemyselnej výstavby na európskom trhu, takže sme v tomto projekte mohli využiť aj naše medzinárodné know-how. Hovorím napríklad o výsledkoch výskumu, ktorý potvrdil, že svetlá fasáda výrazne prispieva k zlepšeniu mikroklímy. Vďaka tejto inovácii má budova úplne bielu fasádu, ktorá v letných mesiacoch znižuje teplotu vo vnútri budovy až
o 7 °C. Kombinácia svetlých povrchov a optimalizovanej zelene na fasáde znižuje pocitovú teplotu až o 20 % v porovnaní s pôvodnou nezastavanou plochou,“* dopĺňa **Marián Fridrich, Development Director spoločnosti Panattoni pro Slovensko**.

Areál využíva retenčnú nádrž, zavlažovací systém a podporuje biodiverzitu prostredníctvom zón pre voľne žijúce zvieratá, hmyzích hotelov a vtáčích či netopierích búdok. Dôraz
na udržateľnosť potvrdzuje aj plánované využitie solárnych panelov, dažďových záhrad
a kvetnatých lúk. V rámci ekologických opatrení vzniklo tiež workoutové ihrisko, relaxačná zóna a bola vysadená nová zeleň.

Moderný priemyselný areál Panattoni Park Bratislava North II v blízkosti diaľnice D2
pri Lozorne ponúka nové možnosti pre logistiku, e-commerce a ľahkú výrobu. Prvý dokončený objekt je súčasťou plánovaného komplexu troch budov kategórie „A-class“ s celkovou prenajímateľnou plochou presahujúcou 46 000 m². *„Vstup na bratislavský trh pre nás predstavuje dôležitý krok nielen v rámci rozvoja na Slovensku, ale aj v celom stredoeurópskom regióne. O to viac si ceníme skutočnosť, že naším novým nájomcom je tu jeden z globálnych lídrov automobilového priemyslu. Sme radi, že tejto prestížnej spoločnosti môžeme poskytnúť prvotriedne udržateľné zázemie, ktoré zodpovedá jej vysokým nárokom na efektivitu
aj ekológiu prevádzky,“* uviedol **Jiří Stránský, Head of Development v Accolade**.

------------------------------------------------------------------------------------------------------------------------------------------------------

**Stavebná skupina HSF System**

Medzinárodnú stavebnú skupinu HSF System z investičnej skupiny Purposia Group tvorí česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT so sídlom v Enzesfelde (založená v roku 2024). Stavebná skupina HSF System má ďalšie pobočky v Prahe, Brne, Plzni, Bratislave, Prešove a Nitre. Zameriava sa na generálne dodávky stavieb, projektové a inžinierske práce a kompletné strešné a obvodové plášte objektov vrátane ich rekonštrukcií.

Spoločnosť **HSF System SK** sa opakovane umiestnila medzi poprednými stavebnými spoločnosťami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti a ocenenie Slovakia Best Managed Companies pre najlepšie riadené slovenské súkromné spoločnosti. Riaditeľ HSF System SK Tomáš Kosa sa dostal medzi šesť finalistov prestížneho ocenenia EY Podnikateľ roka 2022 na Slovensku. Viac na [www.hsfsystem.sk](http://www.hsfsystem.sk).

Stavebná spoločnosť **HSF System** získala absolútne víťazstvo v Národnej cene ČR za spoločenskú zodpovednosť a udržateľný rozvoj v kategórii súkromný sektor za rok 2023, prestížnu Národnú cenu kvality Českej republiky, program Excelencia 2024, je držiteľom Ceny hejtmana MS kraja za spoločenskú zodpovednosť za rok 2022 a 2020 v kategórii firiem do 250 zamestnancov a získala ocenenie Czech Best Managed Companies v rokoch 2023 a 2024. V hodnotení Nadácie pre rozvoj architektúry a stavebníctva RABF 2019–2023 sa spoločnosť HSF System umiestnila na 7. mieste z 1496 hodnotených stavebných firiem v ČR. HSF System získala aj prestížny titul Stavba roka 2020. Generálny riaditeľ spoločnosti Jan Hasík je držiteľom ocenenia EY Podnikateľ roka 2016 a 2023 Moravskosliezskeho kraja. Viac na [www.hsfsystem.cz](http://www.hsfsystem.cz).

**Purposia Group**

Purposia Group je jedna z popredných európskych investičných skupín s českými koreňmi, ktorá v roku 2023 vznikla ako holdingová štruktúra okolo stavebných firiem HSF System v Česku a na Slovensku a ďalších spoločností prevažne z oblasti stavebníctva. História firiem tvoriacich investičnú skupinu Purposia Group siaha do roku 2002, keď ich hlavnou špecializáciou bolo kompletné strešné a fasádne opláštenie. Následne došlo k rozšíreniu aktivít na generálne dodávky stavieb.

Skupina sa dnes zaoberá celým životným cyklom stavebných projektov – od návrhu a developmentu, cez samotnú výstavbu až po správu nehnuteľností. Do holdingu v súčasnosti patrí celkovo 42 firiem s ročnými tržbami viac ako 4 miliardy korún. Medzi dcérske firmy, okrem spomínanej skupiny HSF System v Česku, na Slovensku a najnovšie aj v Rakúsku, patria aj spoločnosti z developerskej skupiny ANTRACIT, ďalej SK Facility, Pruniwerk, floorING, PREFA ONV, Bezecný a Foredeck. Purposia Group pôsobí celkovo v 10 krajinách Európy. Viac o Purposia Group na [www.purposia.eu](http://www.purposia.eu)

-------------------------------------------------------------------------------------------------------------------------------------------------------

**Kontakt pre médiá:**

Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz